lv br lv lv lv lv lv lv lv lv lv en lv lv lv ro lv lv sl hbs_lat lv lv lv lv lv lv lv lv lv lv lt lv lv lv lv lv lv lv lv lv lv en lv lv lv lv lv lv lv lv lv lv lv lv lv lv lv lv lv lv lv lv lv lv lv es lv en lv lv en en lv lv lv sk lv lv lv fi lv lv lv lv lv lv lt lv lv lv lv lv lv lv lv lv lv lv lv lv lv nl lv en de en es lv ru lv lv de en lv lv fr en lv lv lv lv
Ārlavas evaņģēliski luteriskā draudze - Draudzes padomes hronika 1924-1957
DRAUDZES PADOMES LĒMUMI UN HRONIKA (1924-1957)
1924. gada 30. augustā draudzes padome lemj par uzrakstiem latviešu valodā uz altāra.
1928. gada 3. martā draudzes padome lemj par Valdemārpils draudzes atdalīšanos.
1936. gada 4. jūnijā lēmums par baznīcas iekšējo un ārējo darbu remontiem.
1936. gada 27. jūnijā lēmums par piemiņas plāksnes uzstādīšanu pasaules karā un brīvības cīņās kritušajiem, kas piederējuši pie Ārlavas draudzes.
Draudzes padome lemj 1936. gada 27. septembrī organizēt baznīcas iesvētīšanu ar arhibīskapa, iecirkņa prāvesta un kaimiņu mācītāju piedalīšanos.
1938. gada marta lēmums par ērģeļu kapitālremontu uzticēšanu uzņēmējam Jānim Prindullim no Valdemārpils.
1938. gada 21. jūlija lēmums par to, ka izdarāma ērģeļu un kapsētas iesvētēšana ar arhibīskapa T. Grīnberga, kaimiņu mācītāju, E. Brusbārdas kora piedalīšanos tā paša gada 28. augustā.
1939. gada 30. marts. Pēdējā padomes sēde ar J. Jēniha piedalīšanos pirms repatriācijas uz Vāciju.
1939. gada 23. novembrī draudze lemj par māc. Vernera Voitkusa aicināšanu.
1941. gada 16. martā notiek pirmā sēde ar māc. A. Bērziņa piedalīšanos.
1943. gada 14. novembrī draudzes padome uzklausa saņemtos mutiskos apsolījumus no pilnvarotā Heines, ka baznīca ar kapiem izņemta no evakuācijas joslas.
1944. gada 13. februārī draudzes padome apstiprina Ārlavas baznīcas norakstu saņemšanu no valsts Ģimeņu lietu arhīva 58 sējumus par 1834.-1920.g.
1944. gada 8. oktobrī draudzes padome pārrunā draudzes dzīves stāvokli sakarā ar kara darbību un bēgļu jautājumu.
1945. gada 28. janvārī draudzes padome pieņem zināšanai, ka tā paša gada 7. un 8. februārī Ārlavas draudzē notiek Ziemeļkurzemes mācītāju sanāksme.
1946. gada 13. janvārī pēc Kulta lietu pārvaldes rīkojuma jāievēl jauns draudzes izpildu orgāns.
1947. gada 21. jūnijā draudzes padome pieņem zināšanai, ka Ārlavas draudzes izpildorgāns reģistrēts kultu lietu padomē pie PSRS ministru padomes.
1949. gada 31. jūlijs. Pēdējā padomes sēde ar māc. A. Bērziņa piedalīšanos. Draudzes izsaka mācītājam pateicību par pašaizliedzīgu kalpošanu. Draudzē iesāk kalpot māc. V. Frišenfelds.
1955. gada 10. septembrī draudzes padome lemj par baznīcas torņa atjaunošanu pēc zibens spēriena un ugunsgrēka postījumiem.
1957. gada 20. janvārī draudze noklausās ziņojumu par to, ka baznīcas tornis ir atjaunots, un kā izlietoti ziedojumi tā atjaunošanai.
Teodors Grasmanis, draudzes priekšnieks v.i. (1948-1949)
Piezīme: Draudze savu darbību pēc 1957.g. ne reizi nav pārtraukusi, tomēr par laika posmu līdz 20.gs. deviņdesmito gadu vidum ir pieejami vienīgi ļoti ierobežoti avoti.
Atsauces: Ārlavas ev. lut. draudzes padomes un valdes protokolu grāmata (1924-1957).
Jūlijs Kārlis Ferdinands Jēnihs
Draudzes padomes hronika 1924-1957
Mācieties labu darīt, meklējiet taisnību, palīdziet apspiestajiem. (Jes 1:17)
Atcerieties tos, kas cietumā, it kā paši būtu tiem līdzi saistīti, atcerieties arī tos, kas pakļauti ciešanām, jo paši, būdami miesā, esat pakļauti ciešanām. (Ebr 13:3)
Lūdzu pierakstieties jaunumiem, ja vēlaties e-pastā regulāri saņemt draudzes aktualitātes
2. un 4. mēneša svētdienā
Ārlavas evaņģēliski luteriskā draudze
Ārlavas baznīca, Valdemārpils lauku terit.,
Talsu novads, LV 3260
Swedbank, S.W.I.F.T. HABA LV22,
SĀKUMS | KONTAKTI | KARTE
Ārlavas ev.lut. draudze © 2020. Visas tiesības paturētas. Dizains: Provincentrs; Programmatūra: GlobalPRO »